கேள்வி: இரபேல் பவுசோ என்பது என்ன?
பதில்: இரபேல் பவுசோ (Raphael Bousso) () (பிறப்பு 1971) ஒரு கோட்பாட்டு இயற்பியல்ம் அண்டவியலாளரும் ஆவார். அவர் பெர்க்லி, கலிபோர்னியா பல்கலைக்கழகத்தில் இயற்பியல் துறையில் கோட்பாட்டு இயற்பியலுக்கான பெர்க்லி மையத்தில் பேராசிரியராக உள்ளார். இவர் புடவிசார் தகவல் உள்ளடக்கத்தில் பவுசோ வரம்புக்காக பெயர் பெற்றவர். ஜோசப் போல்சின்சுகியுடன் பவுசோ அண்டவியல் மாறிலி சிக்கலுக்கு ஒரு தீர்வாக,சரக் கோட்பாட்டுக் கிடப்பியலை முன்மொழிந்தார்.
கேள்வி: இரபேல் பவுசோ - ஆராய்ச்சி குறித்து விரிவாக சொல்லுங்கள்.
பதில்: பவுசோவின் ஆராய்ச்சி குவைய ஈர்ப்பிலும் அண்டவியல் குறிப்பாக குவையத் தகவல் ஆய்வு வழி கவனம் செலுத்துகிறது. அவரது 1999 ஆம் ஆண்டைய ஆய்வு இணைமாறி இயலாற்றல் பிணைப்புள்ள (பவுசோ பிணைப்பு) குவையத் தகவல்களுக்கும் காலவெளி வடிவவியலுக்கும் (அதாவது பொதுச் சார்புக் கோட்பாடு விசை) இடையே ஒரு பொதுவான உறவை நிறுவியது. பின்னர் பவுசோ பிணைப்பு சீராக்கி வலுப்படுத்தப்பட்டு, அது குவையச் சுழி ஆற்றல் நிலை முத்லான குவையத் தொகுதியின் கோட்பாட்டில் நிறுவக்கூடிய பல புதிய முடிவுகளுக்கு வழிவகுத்தது. கருந்துளை தகவல் முரண்பாடு (ஃபயர்வால் சிக்கல்) குறித்தும் பவுசோ பணியாற்றியுள்ளார். 2018 முதல் குவைய ஈர்ப்பு, குவையத் தகவல், குவையக் கணிப்பு, இடையேயான உறவுகளை ஆராய்ந்து மேம்படுத்தும் கோட்பாட்டு, செய்முறை இயற்பியலாளர்களின் கூட்டமைப்பை அவர் வழிநடத்தியுள்ளார். 2000ஆம் ஆண்டில் பவுசோவும் ஜோசப் போல்சின்சுகியும் சரக் கோட்பாடு பல நீண்ட கால வெற்றிடங்களைக் கொண்டுள்ளது என்றும் இதில் அண்டவியல் மாறிலி மாறிலியின் (வெற்றிட ஆற்றல்) கவனிக்கப்பட்ட நேர்முக மதிப்புடன் இணக்கமான தீர்வுகள் உள்ளன என்றும் வாதிட்டனர். இது "சரக் கோட்பாட்டின் நிலப்பரப்பு" என்று அழைக்கப்பட்டது. பவுசோ சரக் கோட்பாட்டு நிலப்பரப்பை நிறுவும் இறுதி குறிக்கோளுடன் அண்டவியல் அளவீட்டு சிக்கலுக்கான தன் அணுகுமுறையை உருவாக்கியுள்ளார்.